laion/Wikipedia-Exotic huggingface dataset:
ვანათის ხატი

ვანათის ხატი და ეკლესია — არქიტექტურული ძეგლი თიანეთის მუნიციპალიტეტის სოფელ დევეენაანთხევის ჩრდილო-აღმოსავლეთით, 0,5 კილომეტრზე, ტყიან ფერდობზე. განეკუთვნება გვიანდელ შუა საუკუნეებს. ეკლესია დარბაზულია, რომელსაც სამხრეთიდან, მთელ სიგრძეზე, მინაშენი ეკვრის. ნაგებია სხვადასხვა ზომის რიყისა და ნატეხი ქვის ირეგულარული წყობით. ძლიერ დაზიანებულია. გადახურვა ჩამონგრეულია, მონგრეულია კედლების ზედა ნაწილები, ჩამოშლილია გარეთა კუთხეების ნაწილი. შესასვლელი სამხრეთიდანაა, მინაშენიდან. მინაშენის მხრიდან კარი თაღოვანია, ხოლო შიგნით — სწორკუთხა. ნახევარწრიული აფსიდის ღერძზე გაჭრილია თაღოვანი სარკმელი, რომლის ღიობი შირიმის ქვითაა გამოყვანილი. სარკმლის სამხრეთით სწორკუთხა ნიშია. ერთი თაღოვანი სარკმელი დასავლეთ კედელშია. მინაშენი აღმოსავლეთით ნახევარწრიული აფსიდითაა დასრულებული. აფსიდში ერთი სწორკუთხა სარკმელი და ერთი კვადრატული ნიშია. შესასვლელი სამხრეთიდანაა. კარი გარედან მთლიანად ჩამოშლილია, დანგრეულია აფსიდის სამხრეთ გვერდის მნიშვნელოვანი ნაწილიც. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 378.
გიორგი ლაზარაშვილი

გიორგი ლაზარაშვილი ( დ. თარიღი უცნობია, თბილისი) — ქართველი სპორტსმენი (კრივი). მოსწავლეთა შორის ევროპის ჩემპიონატის ბრინჯაოს მედლის მფლობელი. ეს ჩემპიონატი 2015 წელს ჩატარდა ანაპაში (რუსეთი). გიორგი ლაზარაშვილი დაარქივებული 2020-06-29 საიტზე Wayback Machine. — ქართული სპორტი.
ენვერ ლაცაბიძე

ენვერ ლაცაბიძე (დაბადების თარიღი უცნობია, საჩხერე) — ქართველი სპორტსმენი (სამბო). ჭაბუკებს შორის ევროპის ჩემპიონატის ვერცხლის პრიზიორი (2015, ნოვი-სადი, სერბეთი). ევროპის ჩემპიონატის ბრინჯაოს მედლის პიზიორი (2017, პრაღა, ჩეხეთი). ენვერ ლაცაბიძე დაარქივებული 2020-06-28 საიტზე Wayback Machine. — ქართული სპორტი.
ზურაბ ანდრიაძე

ზურაბ ანდრიაძე (დ. 3 მარტი, 1949, თბილისი) — ქართველი მეცნიერი, პოლიტიკოსი, ფიზიკოსი. ეკონომიკურ მეცნიერებათა დოქტორი, პროფესორი. 1972 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. ეწეოდა სამეცნიერო-პედაგოგიურ მოღვაწეობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. რუსთაველის საზოგადოებისაგან, შავი ზღვის აუზის ქვეყნების ეკონომიკური თანამშრომლობის საპარლამენტო ასოციაციის ვიცე-პრეზიდენტი, ეუთოს საპარლამენტო ასამბლეის ეკონომიკური კომიტეტის თავმჯდომარის მოადგილე. ზურაბ ანდრიაძე — საქართველოს ბიოგრაფიული ლექსიკონი ზურაბ ანდრიაძე — საქართველოს პარლამენტის ოფიციალური საიტი
სოსო ქოიავა

იოსებ (სოსო) დანიელის ძე ქოიავა (დ. 14 თებერვალი, 1933, აბაშა) — ქართველი მოქანდაკე, საქართველოს დამსახურებული მხატვარი. მის სახელთანაა დაკავშირებული ძველი ქართული ჭედურობის აღორძინება თანამედროვე ხელოვნებაში და ლითონმქანდაკებლობის დარგის ტრადიციის გაგრძელება. დაამთავრა თბილისის სახელმწიფო სამხატვრო აკადემია ქანდაკების სპეციალობით. 1959-1964 წლებში იყო თბილისის მოსე თოიძის სახელობის პროფტექნიკური სასწავლებლის პედაგოგი, 1964-1974 წლებში — დირექტორის მოადგილე; 1974-1979 — დირექტორი; 1979-1988 წლებში თბილისის სახელმწიფო სამხატვრო აკადემიის ლითონის მხატვრული დამუშავების კათედრის გამგე; 1989-1992 წლებში პრორექტორი სასწავლო დარგში, 1993-2003 წლებში — რექტორი. მუშაობს ქანდაკებაზე და ჭედურ ხელოვნებაში. ძირითადი ნამუშევრებია: „ჩაის პლანტაცია“ (ჭედური, ტრეტიაკოვის გალერეა, მოსკოვი), „აღორძინება“ (ქანდაკება, ქუთაისი), „საქართველოს სიუხვე და ხელოვნება“ (რელიეფური პანო, მეტროსადგური სადგურის მოედანი 2) და სხვ. მონაწილეობდა ჯგუფურ გამოფენებში 36 ქვეყანაში, 1994 და 1997 წლებში ჰქონდა პერსონალური გამოფენები. დაჯილდოებულია საქართველოს ღირსების ორდენით (1999). ვინ ვინაა საქართველოში: ქართული ბიოგრაფიული ცნობარი. – თბ., 1998-1999. - გვ.329 სოსო ქოიავა — საქართველოს ბიოგრაფიული ლექსიკონი ↑ 14 თებერვალი სოსო ქოიავას დაბადების დღეა, მედიაჰოლდინგი „კვირა“. 14 თებერვალი, 2020.
ქოიავა

საკუთარი სახელი ქოიავა შეიძლება აღნიშნავდეს ერთ-ერთ შემდეგ პიროვნებათაგანს: კახაბერ ქოიავა — გეოლოგი სოსო ქოიავა — მოქანდაკე
ირაკლი ანდრიაძე

ირაკლი ანდრიაძე (დ. 15 ივნისი, 1930, სოფ. დიდი ჯიხაიში, ახლანდ. სამტრედიის მუნიციპალიტეტი — გ. 2012) — ქართველი თანამდებობის პირი, ინჟინერი, მეცნიერი, პოლიტიკოსი. ტექნიკის მეცნიერებათა დოქტორი, საზოგადო მოღვაწე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „მშვიდობა“. 1953 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი. 1953 წელს დაინიშნა თიანეთის რაისაბჭოს აღმასკომის მშენებლობის განყოფილების გამგედ. 1953-1967 წლებში მუშაობდა რუსთავსა და ჭიათურაში — საქართველოს მშენებლობის სამინისტროს სამშენებლო ტრესტ „ამიერკავკასმეტალურგმშენის“ სისტემაში, სამშენებლო გაერთიანება „მთავართბილმშენის“ რკინაბეტონის ქარხანაში, საქართველოს მშენებლობის სამინისტროს ტრესტ „საქმშენინდუსტრიის“ მთავარ ინჟინრად. 1967-1968 წლებში იყო საქართველოს სსრ სახალხო კონტროლის კომიტეტის ინდუსტრიული და კომუნალური განყოფილების გამგე. 1968-1972 წლებში იყო საქართველოს მშნებლობის სამინისტროს ტრესტ „მშენინდუსტრიის“ მთავარი ინჟინერი. 1972-1974 წლებში იყო თბილისის ივანე ჯავახიშვილის სახელობის სახელმწიფო უნივერსიტეტის პრორექტორი უნივერსიტეტის პერსპექტიული განვითარების დარგში. 1974 წელს დაიცვა საკანდიდატო დისერტაცია თემაზე „საქართველოს ბუნებრივ ფენოვან შემავსებლებზე ელექტრო გახურებით დამზადებული მსუბუქი ბეტონების გამოკვლევა და დანერგვა“, შემდეგ — სადოქტორო დისერტაცია. მისი პრორექტორობის პერიოდში მიმდინარეობდა სახელმწიფო უნივერსიტეტის ახალი კომპლექსის მშენებლობა (მაღლივი კორპუსი, ბიბლიოთეკის კორპუსი და ცენტრალური ბიბლიოთეკა წიგნთსაცავებით), მისი ხელმძღვანელობა და კურატორობაც დაევალა. 1971-1985 წლებში კითხულობდა ლექციებს თბილისის ივანე ჯავახიშვილის სახელობის სახელმწიფო უნივერსიტეტში საინჟინრო-ეკონომიკურ ფაკულტეტზე და საქართველოს პოლიტექნიკურ ინსტიტუტში. გამოქვეყნებულ აქვს სამეცნიერო შრომები და სამი სახელმძღვანელო სამშენებლო-საინჟინრო სპეციალობის სტუდენტებისათვის. 1974-1976 წლებში მუშაობდა საქართველოს კომუნისტური პარტიის ცენტრალურ კომიტეტსა და მინისტრთა საბჭოს საქმეთა მმართველის მოადგილედ და პირველ მოადგილედ, სამეურნეო სამმართველოს უფროსად. 1980-1985 წლებში იყო საქართველოს მინისტრთა საბჭოს მთავარი სამეურნეო სამმართველოს უფროსი. 1985-1987 წლებში იყო საქართველოს კომპარტიის ცენტრალური კომიტეტის საქმეთა მმართველი: 1987-1991 წლებში იყო თბილისის საქალაქო საბჭოს აღმასკომის თავმჯდომარე. 1991 წლიდან თბილისის პირველი პრეფექტი და პირველი მერი. 1992-2003 წლებში იყო სახელმწიფო საბჭოს საქმეთა მმართველი და სახელმწიფო უზრუნველყოფის სამსახურის უფროსი. 1992-1996 წლებში იყო საზღვარგარეთ ქართული წერა-კითხვის გამავრცელებელი საზოგადოების თავმჯდომარე და პრეზიდიუმის წევრი. 1994 წელს ხელმძღვანელობდა თბილისში ზურაბ წერეთლის „წმინდა ნინოს“ მონუმენტის აღმართვას. საქართველოს პატრიარქის, ილია II დავალებით ხელმძღვანელობდა წმინდა სამების საკათედრო ტაძრის მშენებლობას. საინჟინრო საქმიანობაში შეტანილი განსაკუთრებული წვლილისთვის საინჟინრო აკადემიის გადაწყვეტილებით მიღებული აქვს „XX საუკუნის გამოჩენილი ინჟინრის“ წოდება (2000), მედალი „თბილისის ერთგულება“, საქართველოს პრეზიდენტის სიგელი „ერის გამორჩეული მოღვაწე“ (2002). ირაკლი ანდრიაძე — საქართველოს ბიოგრაფიული ლექსიკონი ირაკლი ანდრიაძე — საქართველოს პარლამენტის ოფიციალური საიტი
ბესიკ ლეკიაშვილი

ბესიკ ლეკიაშვილი (დ. უცნობია) — ქართველი სპორტსმენი (მკლავჭიდი). შეზღუდულ შესაძლებლობათა მქონე პირთა შორის ევროპის ჩემპიონატის ბრინჯაოს მედლის მფლობელი ( 2019, ლატრაკი, საბერძნეთი). შშმ პირთა შორის ევროპის ჩემპიონატის ვერცხლის მედლის პრიზიორი (2018, სოფია, ბულგარეთი). ბესიკ ლეკიაშვილი დაარქივებული 2020-06-29 საიტზე Wayback Machine. — ქართული სპორტი.
ტახირ არველაძე

ტახირ არველაძე (დ. 25 თებერვალი, 1948, სამტრედია) — ქართველი თანამდებობის პირი, ინჟინერი, პოლიტიკოსი. დაამთავრა საქართველოს პოლიტექნიკური ინსტიტუტის ტყავის ნაკეთობათა ფაკულტეტი. 1983-1992 წლებში მუშაობდა პარტიულ და საბჭოთა ორგანოებში საპასუხისმგებლო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (თბილისის მაჟორიტარი), № 6 საარჩევნო ოლქიდან. 1993-1996 წლებში იყო ქ. თბილისის მუნიციპალიტეტის ვიცე-პრემიერი. საქართველოს რესპუბლიკის სახელმწიფო მინისტრის მოადგილე, მრეწველობის მინისტრის პირველი მოადგილე. ტახირ არველაძე — საქართველოს ბიოგრაფიული ლექსიკონი ტახირ არველაძე — საქართველოს პარლამენტის ოფიციალური საიტი
გველანა

გველანა (ლათ. Cobitis) — თევზების გვარი ხლაკუნასებრთა ოჯახისა. აქვთ 20 სმ-ის სიგრძის გვერდებიდან შებრტყელებული სხეული. თავი მცირე ზომისაა. პირი ქვემოთაა განლაგებული, გარშემო ულვაშებია შემორტყმული. საფრთხის გრძნობის შემთხვევაში თვალქვეშა ეკალს წამოწევენ და „მტერს“ ჩხვლეტენ. ცნობილია 95-მდე სახეობა, ზოგიერთი ქვესახეობა დამოუკიდებელ სახეობადაც განიხილება. ძირითადად გავრცელებული არიან ევროპისა და ჩრდილოეთ აზიის ტბებსა და მდინარეებში. იფლობიან რბილ გრუნტში (ან ქვიშაში) ანდა იმალებიან ქვების ქვეშ. აქტიურები არიან ღამით. იკვებებიან ფსკერის უხერხემლოებითა და დეტრიტით. ყველაზე მეტად გავრცელებულია ჩვეულებრივი იგივე ამიერკავკასიური გველანა (C. taenia). საქართველოში გვხვდება მხოლოდ ეს უკანასკნელი, აგრეთვე ადრე ამ გვარში შესული წინააზიური გველანა (C. aurata, დღ. Sabanejewia aurata). დასავლეთ საქართველოში „გველანა“ ეწოდება Oxynoemacheilus-ის გვარის წარმომადგენელ გოჭალებს. ↑ 1.0 1.1 Решетников Ю. С. ЩИПОВКИ // Большая российская энциклопедия. т. 35. — М., 2017. — стр. 188. ↑ Froese, Rainer; Pauly, Daniel, eds. Species of Cobitis. FishBase (2017). ციტირების თარიღი: 27 ივნისი, 2020. ↑ დემეტრაშვილი მ., ქართული საბჭოთა ენციკლოპედია, ტ. 11, თბ., 1987. — გვ. 487. ↑ ეპიტაშვილი, გ.; ჯაფოშვილი, ბ.; მუმლაძე, ლ.; ყულჯანიშვილი, თ.; კალოუსი, ლ. (2020). „საქართველოში გავრცელებული მტკნარი წყლის თევზების ახალი სახეობები და მათი ქართული სამეცნიერო სახელები“. ველური ბუნება. 36 (11): 63. ციტირების თარიღი: 15 იანვარი, 2023. შეამოწმეთ თარიღის პარამეტრი |access-date=-ში (დახმარება)
დავით ლილუაშვილი

დავით ლილუაშვილი (დ. 25 მარტი, 1979, მცხეთა) [წყარო არ არის მითითებული 933 დღე] — ქართველი სპორტსმენი (სამბო). ევროპის ჩემპიონატის ბრინჯაოს მედლის მფლობელი ( 2001, ალბენა, ბულგარეთი). ევროპის ჩემპიონატის ბრინჯაოს მედლის პრიზიორი (2000, მადრიდი, ესპანეთი). დავით ლილუაშვილი — ქართული სპორტი.
დავით ლიპარტელიანი

დავით ლიპარტელიანი (დ. უცნობია) — ქართველი სპორტსმენი (მკლავჭიდი). შეზღუდულ შესაძლებლობათა მქონე პირთა შორის მსოფლიო ჩემპიონატის ვერცხლის მედლის მფლობელი ( 2018, ანტალია, თურქეთი). შშმ პირთა შორის ევროპის ჩემპიონატის ბრინჯაოს მედლის პრიზიორი (2019, ლატრაკი, საბერძნეთი). დავით ლიპარტელიანი დაარქივებული 2020-06-29 საიტზე Wayback Machine. — ქართული სპორტი.
თუთუბოსებრნი

თუთუბოსებრნი (ლათ. Anacardiaceae) — ფარულთესლოვან ორლებნიან მცენარეთა ოჯახი. მარადმწვანე და ფოთოლმცვივანი ხეები და ბუჩქებია. ორსქესიანი, იშვიათად ერთსქესიანი ყვავილები შეკრებილია საგველა ყვავილედებად. ნაყოფი კოლოფი ან კურკიანაა, რომელსაც სხვადასხვა გასავრცელებელი სამარჯვი აქვს. ოჯახში გაერთიანებულია 80-მდე გვარის 600-მდე სახეობა, რომლებიც ორივე ნახევარსფეროს ტროპიკულ, სუბტროპიკულ და ნაწილობრივ ზომიერი ჰავის ზონებშია გავრცელებული. საქართველოს მშრალ და თბილ რაიონებში ბუნებრივადაა გავრცელებული 3 გვარი — საკმლის ხე, თუთუბო და თრიმლი. შავი ზღვის სანაპიროზე კულტივირებულია ერთი სამხრეთ ამერიკის გვარი Schinus. თუთუბოსებრთა ოჯახში ბევრი სასარგებლო მცენარეა. მანგოს, აკაჟუს და ფსტის ნაყოფი და თესლი იჭმება; თუთუბო და კვებრახო (კებრახო) მთრიმლავ ნივთიერებებს შეიცავს; იაპონური თუთუბოს ქერქიდან მიღებულ წვენს ლაქის დასამზადებლად იყენებენ; თუთუბოსებრნისგან ბევრი შეიცავს ფისს, გუმფისს, საღებავ ნივთიერებებს, ნაწილი შხამიანი, ზოგს ძვირფასი მერქანი აქვს, ზოგს აშენებენ დეკორატიულ მცენარედ. ქართული საბჭოთა ენციკლოპედია, ტ. 5, თბ., 1980. — გვ. 7.
დიმიტრი ხაჩიძე

დიმიტრი ხაჩიძე (დ. ?) — ქართველი სპორტსმენი (ბერძნულ-რომაული ჭიდაობა), ჭაბუკებს შორის ევროპის ჩემპიონატის გამარჯვებული (2018, სკოპიე, ჩრდილოეთი მაკედონია, 48 კგ), ჭაბუკებს შორის საერთაშორისო ტურნირის ვერცხლის პრიზიორი (2016, თბილისი, საქართველო, 42 კგ). დიმიტრი ხაჩიძე დაარქივებული 2020-06-29 საიტზე Wayback Machine. — ქართული სპორტი
ვახტანგ ჯავახაძე (სპორტსმენი)

ვახტანგ ჯავახაძე (დ. ?) — ქართველი სპორტსმენი (მკლავჭიდი), ევროპის ჩემპიონატის გამარჯვებული (1999, როშფორი, ბელგია, +110 კგ), ევროპის ჩემპიონატის გამარჯვებული (1998, კლაიპედა, ლიტვა, +110 კგ). ვახტანგ ჯავახაძე დაარქივებული 2020-06-28 საიტზე Wayback Machine. — ქართული სპორტი
სანდრო ჯანგებაშვილი

სანდრო ჯანგებაშვილი (დ. უცნობია) — ქართველი სპორტსმენი (მკლავჭიდი), ჭაბუკებს (U15) შორის ევროპის ჩემპიონატის გამარჯვებული (2019, ლატრაკი, საბერძნეთი, 70 კგ), ჭაბუკებს (U15) შორის ევროპის ჩემპიონატის გამარჯვებული (2019, ლატრაკი, საბერძნეთი, 70 კგ). სანდრო ჯანგებაშვილი დაარქივებული 2020-07-01 საიტზე Wayback Machine. — ქართული სპორტი
ლევან არჯევნიშვილი

ლევან არჯევნიშვილი (დ. უცნობია) — ქართველი სპორტსმენი (მკლავჭიდი), შშმ პირთა შორის მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 90 კგ), შშმ პირთა შორის ევროპის ჩემპიონატის ვერცხლის პრიზიორი (2019, ლატრაკი, საბერძნეთი, 90 კგ). ლევან არჯევანიშვილი დაარქივებული 2020-06-28 საიტზე Wayback Machine. — ქართული სპორტი
დავით არაბული

დავით არაბული (დ. უცნობია) — ქართველი სპორტსმენი (მკლავჭიდი), ახალგაზრდებს შორის მსოფლიოს და ევროპის ჩემპიონატების ვერცხლის პრიზიორი (მარცხენა, 2017, +90კგ). დავით არაბული — ქართული სპორტი დაარქივებული 2020-06-28 საიტზე Wayback Machine.
ნიკა ბაჩიაშვილი

ნიკა ბაჩიაშვილი (დ. ახმეტა) — ქართველი სპორტსმენი (ძიუდო), ჭაბუკებს შორის საქართველოს ჩემპიონატია ბრინჯაოს პრიზიორი (2018, 50 კგ), ევროპის ზაფხულის XV ახალგაზრდული ოლიმპიური ფესტივალის გამარჯვებული (2019, ბაქო, აზერბაიჯანი, 50 კგ). ნიკა ბაჩიაშვილი დაარქივებული 2020-06-28 საიტზე Wayback Machine. — ქართული სპორტი
ვახტანგ ასათიანი

ვახტანგ ასათიანი (დ. 23 სექტემბერი, 1949, სოფ. ხორითი, ახლანდ. ხარაგაულის მუნიციპალიტეტი) — ქართველი ინჟინერი. 1981 წელს დაამთავრა სტავროპოლის პოლიტექნიკური ინსტიტუტი (რუსეთი). 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“, მართლწესრიგისა და კანონიერების დაცვის კომისიის წევრი. ვახტანგ ასათიანი — საქართველოს ბიოგრაფიული ლექსიკონი ვახტანგ ასათიანი — საქართველოს პარლამენტის ოფიციალური საიტი
დავით ბახბახიშვილი

დავით ბახბახიშვილი (დ. ?) — ქართველი სამბისტი. ჭაბუკებს შორის მსოფლიო ჩემპიონატის ბრინჯაოს პრიზიორი (2016, -42 კგ). დავით ბახბახიშვილი — ქართული სპორტი
რამალა

რამალა (ებრ. רמאללה) — ქალაქი პალესტინაში, მდინარე იორდანეს დასავლეთი ნაპირის ცენტრალურ ნაწილში, ქალაქ იერუსალიმიდან ჩრდილოეთით 10 კმ-ში. მდებარეობს ზღვის დონიდან საშუალოდ 880 მ სიმაღლზე, ქალაქ ელ-ბირას სიახლოვეს. დღეისათვის წარმოადგენს პალესტინის ეროვნული ადმინისტრაციის დე ფაქტო ადმინისტრაციულ მთავარ ქალაქს. 2016 წლის მდგომარეობით ქალაქის მოსახლეობა უდრიდა 35,140 ადამიანს. ↑ https://web.archive.org/web/20210317110219/http://www.pcbs.gov.ps/Downloads/book2364-1.pdf
გელა ბეწუაშვილი

გელა ბეწუაშვილი (დ. უცნობია) — ქართველი სპორტსმენი (მკლავჭიდი), ევროპის ჩემპიონატის გამარჯვებული (1993, ლონდონი, დიდი ბრიტანეთი, 75 კგ), ევროპის ჩემპიონატის გამარჯვებული (1992, სალოუ, ესპანეთი, 75 კგ). გელა ბეწუაშვილი დაარქივებული 2020-06-29 საიტზე Wayback Machine. — ქართული სპორტი
აბესალომ ბუკია

აბესალომ ბუკია (დ. უცნობია) — ქართველი სპორტმსენი (მკლავჭიდი), შშმ პირთა შორის მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 90 კგ), შშმ პირთა შორის მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 110 კგ). აბესალომ ბუკია დაარქივებული 2020-06-30 საიტზე Wayback Machine. — ქართული სპორტი
ბოჭორმის სამების ეკლესია

ბოჭორმის სამების ეკლესია — არქიტექტურული ძეგლი თიანეთის მუნიციპალიტეტის სოფელ ბოჭორმის ჩრდილოეთით, 3 კილომეტრზე, განეკუთვნება გვიანდელ შუა საუკუნეებს. ეკლესია დარბაზულია (5,85 x 2 მეტრი), ნაგებია ნატეხი ქვით. ძლიერ დაზიანებულია: ჩანგრეულია კამაროვანი გადახურვა, დანგრეულია ჩრდილო კედელი და სამხრეთ კედლის დასავლეთ ნაწილი. ჩრდილო კედელზე შემორჩენილია კამარის ქუსლის წყობის რამდენიმე ქვა, სამხრეთ კედელში — შესასვლელის წირთხლების ქვედა ნაწილები. ნახევარწრიული აფსიდის ღერძზე გარეთკენ შევიწროებული ოთხკუთხა სარკმელია, რომლის ორივე მხარეს თითო ოთხკუთხა ნიშია. ნუცუბიძე ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 371.
ალაჭნის ეკლესია

ალაჭნის ეკლესია — არქიტექტურული ძეგლი თიანეთის მუნიციპალიტეტის სოფელ ალაჭანში, ქუსნოსა და საჭურის წყალგამყოფი ქედის თხემზე. ნასოლარ მგელიანების ჩრდილო-აღმოსავლეთით, ტყეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. სამხრეთ კედლის ნაწილი და კამარის ნაწილი ჩამონგრეულია. შემორჩენილია სამხრეთ კედლში გაჭრილი შესასვლელის დასავლეთ წირთხლი. სწორკუთხა საკურთხევლის აღმოსავლეთ კედელში სწორკუთხა სარკმელია, ჩრდილოეთ კედელში ერთი პატარა სწორკუთხა ნიში. საკურთხეველი დარბაზისგან პატარა მხრებითაა გამოყოფილი. საკურთხეველი გადახურულია შეისრული კამარით. ინტერიერში შემორჩენილია შელესილობის კვალი. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 15.
ბოჭორმის სამაროვანი

ბოჭორმის სამაროვანი — არქეოლოგიური ძეგლი თიანეთის მუნიციპალიტეტის სოფელ ბოჭორმის ჩრდილო-აღმოსავლეთით, 1 კილომეტრზე, ქისტაურებში, მთის ფერდობზე. განეკუთვნება შუა საუკუნეებს. ნიაღვრების შედეგად გაშიშვლებულია ფილაქვებით შედგენილი რამდენიმე ქვაყუთი, რომლებიც დამხრობილია აღმოსავლეთიდან დასავლეთისკენ. ირემაშვილი შ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 371.
ხოსარის ეკლესია

ხოსარის ეკლესია — არქიტექტურული ძეგლი თიანეთის მუნიციპალიტეტის სოფელ ბოჭორმის ჩრდილო-აღმოსავლეთით, 1 კილომეტრზე, მთის თხემზე. განეკუთვნება გვიანდელ შუა საუკუნეებს. ეკლესია დარბაზულია (4,4 x 4 მეტრი), ნაგები ყოფილა რიყის ქვით. თითქმის მთლიანად დანგრეულია. შემორჩენილია ნახევარწრიული აფსიდის ნაშთი. შესასვლელი სამხრეთ კედლის დასავლეთ ნაწილში ყოფილა. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 376.
365 დღე (ფილმი)

„365 დღე“ (პოლ. 365 Dni) — 2020 წლის პოლონური ეროტიკული დრამა, რომლის რეჟისორია ბარბარა ბიაიაოვი და ტომაზ მანდესი. ფილმი დაფუძნებულია ბლანკა ლიპინსკას მიერ დაწერილი ტრილოგიის პირველ წიგნზე. ფილმი მოგვითხრობს ახალგაზრდა პოლონელ ქალზე, რომელსაც სულიერი ურთიერთობა აკავშირებს დომინანტ სიცილიელ კაცთან, რომელმაც მას 365 დღე მისცა რათა შეიყვაროს. ფილმი გამოვიდა პოლონეთში, 2020 წლის 7 თებერვალს და მოგვიანებით ხელმისაწვდომი გახდა Netflix-ზე. ფილმმა სწრაფად მოიპოვა გლობალური დაინტერესება. ყურადღება!  ქვემოთ მოყვანილია სიუჟეტის და/ან დასასრულის დეტალები. სიცილიის მაფიის ახალგაზრდა და სიმპათიურ ბოსს, მასიმო ტორიჩელის, სხვა არჩევანი არ აქვს თუ არა მაფიას ჩაუდგეს სათავეში, მას შემდეგ, რაც მამას მოკლავენ. ლაურა ბიელი ერთ მდიდრული სასტუმროში გაყიდვების მენეჯერად მუშაობს და წარმატებული კარიერა აქვს. მშობლებთან და მეგობრებთან ერთად ლაურა სიცილიაში სამოგზაურიდ მიდის, სადაც კუნძულზე ყველაზე საშიში კაცი გაიტაცებს, დაატყვევებს და 365 დღეს მისცემს შესაყვარებლად. შემდგომ ფილმზე მუშაობა დაგეგმილია, მაგრამ COVID-19 პანდემიის გამო გადაიდო. „365 დღე“ — კინოფილმების ინტერნეტ-მონაცემთა ბაზა (ინგლისური) ↑ 365 dni. Lubimyczytać.pl. ციტირების თარიღი: 21 მარტი, 2020. ↑ 2.0 2.1 Sharma, Dhruv. (21.05.2020) Will There be a 365 Dni Sequel?. The Cinemaholic. დაარქივებულია ორიგინალიდან — 12.06.2020. ციტირების თარიღი: 29.06.2020. ↑ How Does '365 dni' on Netflix Compare to the Book? (09.06.2020). ↑ Zdjęcia do drugiej części filmu "365 dni" przełożone na przyszły rok. Onet Kultura (28.05.2020).
ალაჭნის ლომისის ეკლესიის კომპლექსი

ალაჭნის ლომისის ეკლესიის კომპლექსი — არქიტექტურული ძეგლი თიანეთის მუნიციპალიტეტის სოფელ ალაჭანში. სოფლიდან აღმოსავლეთით 8 კილომეტრზე, ტყეში. განეკუთვნება გვიანდელ შუა საუკუნეებს. კომპლექსში შედის ეკლესია, კოშკი, სწორკუთხა ნაგებობის ნაშთი და გალავანი. ეკლესია გეგმით სწორკუთხაა, ნაგებია სხვადასხვა ზომის ნატეხი ქვის ირეგულარული წყობით. ძლიერ დაზიანებულია: ჩამონგრეულია კამარა, თითქმის მთლიანადაა დანგრეული სამხრეთ კედელი, მონგრეულია დასავლეთ და ჩრდილოეთ კედლების ზედა ნაწილები. აფსიდი ნახევარწრიული ფორმისაა. აფსიდის ღერძზე ბრტყლად გადახურული მცირე ზომის სარკმელია. კონქის თაღს ოდნავ შეისრული ფორმა აქვს. კონქი და თაღი წვრილი ბრტყელი ქვითაა ნაწყობი. ფასადები სადაა. ეკლესიას აღმოსავლეთისა და ჩრდილოეთის მხრიდან, დაახლოებით 1,5 მეტრის სიმაღლეზე, მიწა აქვს მიყრილი. კედლები დასრულებული ყოფილა მატეხი ქვით ნაწყობი თაროსებრი ლავგარდნით, რომლის რამდენიმე ქვა ჩრდილოეთ ფასადს შემორჩა. კოშკი ეკლესიიის დასავლეთით, დაახლოებით 8 მეტრზე დგას. ნაგებია მოზრდილი ზომის ნატეხი ქვით. შემორჩენილია მხოლოდ აღმოსავლეთ კედელი და ჩრდილოეთ კედლის ნაწილი, დანარჩენი კედლების მხოლოდ კვალი მოჩანს. XX საუკუნეში ადგილობრივმა მოსახლეობას კოშკი აგურითა და ნატეხი ქვით პატარა ოთხკუთხა ნიში აუგია. აქვე დევს რამდენიმე პატარა ქვევრი. კოშკთან ახლოს რამდენიმე მეტრის მანძილზე, მოზრდილი ზომის სწორკუთხა ნაგებობის კედლების ფრაგმენტებია შემორჩენილი. კომპლექსი ტერიტორიულად შეზღუდული ყოფილა ლოდებით ნაწყობი გალავნით, რომლის მცირე ნაწილიღაა შემორჩა. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 16.
გიორგი ახმეტელი

გიორგი (ცეზარი) ახმეტელი (დ. 1 იანვარი, 1937, სოფ. ზემო ხოდაშენი, ახლანდ. ახმეტის მუნიციპალიტეტი) — ქართველი პოლიტიკოსი, სოფლის მეურნეობის მუშაკი. 1964 წელს დაამთავრა საქართველოს სასოფლო-სამეურნეო ინსტიტუტი. 1963-1992 წლებში ეწეოდა პარტიულ და სამეურნეო საქმიანობას. 1994-1996 წლებში იყო ახმეტის რაიონის გამგებელი. 1992-1995 წლებში იყო საქართველოს მე-3 მოწვევის პარლამენტის წევრი (ახმეტის მაჟორიტარი), საქართველოს დემოკრატიული პარტია. გიორგი ახმეტელი — საქართველოს ბიოგრაფიული ლექსიკონი გიორგი (ცეზარი) ახმეტელი — საქართველოს პარლამენტის ოფიციალური საიტი
ალოტის პირველი ეკლესია

ალოტის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ალოტში დასავლეთით, კოხის მთის ფერდობზე, განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. თითქმის მთლიანად დანგრეულია. ეკლესია უაფსიდოა. აღმოსავლეთით დასრულებულია სწორკუთხა საკურთხევლით, რომლის აღმოსავლეთ კედლის ღერძზე გაჭრილი სარკმლიდან მხოლოდ ჩრდილოეთ წირთხლის ნაწილია შემორჩენილი. ეკლესიას შემოვლებული ჰქონია წრიული მოხაზულობის გალავანი, რომლის ნაწილები აქა-იქაღაა შემორჩენილი. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 19.
ალოტის მეორე ეკლესია

ალოტის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში კოხის მთის წვერზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვისა და შირიმის ქვის შერეული წყობით. ძლიერ დაზიანებულია: კედლები შემორჩენილია 2-3 მეტრის სიმაღლეზე, ჩამოშლილია შესასვლელისა და სარკმლის გადახურვები და წირთხლები, ფასადებზე კედელს თითქმის მთლიანად შემოცლილი აქვს პერანგი. შესასვლელი სამხრეთ კედლის დასავლეთ კიდეშია. ნახევარწრიული აფსიდის ღერძზე გაჭრილი სარკმლის ორივე მხარეს თითო სწორკუთხა ნიშაა. აფსიდს შემორჩენილი აქვს კონქის მცირე ნაწილი. აფსიდი დარბაზისგან გამოყოფილია ორსაფეხურიანი პილასტრებით. ასეთივე ორსაფეხურიანი თითო პილასტარია დაბაზის გრძივი კედლების შუა ნაწილსა და დასავლეთ კუთხეებში. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 20.
ბლანკა ლიპინსკა

ბლანკა ლიპისკა (პოლ. Blanka Lipińska; დ. 22 ივლისი, 1985, პულავი) — პოლონელი კოსმეტოლოგი და მწერალი. ცნობილია თავისი ეროტიული ტრილოგიით, დაწყებული „365 დღით“ (365 Dni). მისი პირველი რომანი წარმატებულ ფილმად იქცა. იგი დაიბადა ქალაქ პულავიში, სამხრეთ პოლონეთში, მალგორზატა და გშეგორჟ ლიპინსკების ოჯახში. საშუალო სკოლის დამთავრების შემდეგ, მან მიიღო ბაკალავრის ხარისხი კოსმეტოლოგიაში. სანამ მწერალი გახდებოდა, ლიპინსკა მუშაობდა თერაპევტ-ჰიპნოტისტად. ბლანკა დაკავებულია სპორტული ცხოვრებით და ფიტნესით, ასევე უყვარს ცურვა. ↑ 365 dni. Lubimyczytać.pl. ციტირების თარიღი: 21 მარტი, 2020. ↑ Sharma, Dhruv. (21.05.2020) Will There be a 365 Dni Sequel?. The Cinemaholic. დაარქივებულია ორიგინალიდან — 12.06.2020. ციტირების თარიღი: 29.06.2020. ↑ How Does '365 dni' on Netflix Compare to the Book? (09.06.2020). ↑ TVN, Dzień Dobry. (31.05.2019) Blanka Lipińska, autorka polskiego „Greya”: „Seks to jedyna przyjemność, do której nie są potrzebne pieniądze”. dziendobry.tvn.pl. ↑ „Pierwszy film pornograficzny obejrzałam, jak miałam siedem lat”. Viva.pl. ↑ Autorka bestsellerowej powieści erotycznej. Wywiad z Blanką Lipińską. trojmiasto.pl (18.09.2018).
დარყის წმინდა გიორგის ეკლესია

დარყის წმინდა გიორგის ეკლესია — არქიტექტურული ძეგლი თიანეთის მუნიციპალიტეტის სოფელ გორანის დასავლეთით, 0,5 კილომეტრზე. განეკუთვნება გვიანდელ შუა საუკუნეებს. ეკლესია დარბაზულია (5,1 x 3,5 მეტრი), ნაგებია მოზრდილი ზომის რიყის ქვით. ძლიერ დაზიანებულია: ჩამონგრეულია გადახურვა, დანგრეულია სამხრეთ კედლის დასავლეთ ნაწილი. ჩრდილო კედელი დაახლოებით 1–1,5 მეტრ სიმაღლეზეა შემორჩენილი. ერთადერთი შესასვლელი ეკლესიას სამხრეთით ჰქონია. აღმოსავლეთით აფსიდია, რომელსაც გეგმით კოლოფა თაღის ფორმა აქვს. აფსიდის კედელი დარბაზის გრძივ კედლებს უშუალოდ ერწყმის, მხრების გარეშე. ზედა ნახევარში საკურთხეველი სწორკუთხაა. მას, როგორც ჩანს, დარბაზთან ერთად საერთო კამარა ეხურა. ეკლესია ორი მცირე ზომის სწორკუთხა სარკმლით ყოფილა განათებული. მათგან ერთი აფსიდშია, მეორე — დასავლეთ კედლის ღერძზე. გარედან ეკლესიის შემორჩენილი კედლები მოკლებულია ყოველგვარ მორთულობას. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 376.